
Sura ya 1




Mahusiano ya Heshima



Wapeni wote haki zao; mtu wa kodi, kodi; mtu wa ushuru, ushuru; astahiliye hofu, hofu; ASTAHILIYE HESHIMA, HESHIMA.

Warumi 13:7

Kuheshimu ni amri ya kibiblia. Unatarajiwa kumpa heshima anayestahili heshima. Sio kila mtu anastahili heshima! Hata hivyo, baadhi ya watu wanastahili kuheshimiwa na lazima wapewe heshima yao! Usipompa heshima anayestahili heshima, kamwe hutakuwa na uhusiano sahihi na watu fulani. Mahusiano makubwa hustawi pale heshima inapotolewa pale inapostahili. Bila heshima, hakuna uhusiano mzuri!

Heshima ni muhimu katika mahusiano yote. Lakini heshima ni muhimu katika mahusiano fulani. Heshima sio muhimu sana katika uhusiano wako na marafiki, mabinamu na wanafunzi wenzako. Hata hivyo, heshima ni muhimu sana katika uhusiano wako na Mungu Baba, Mwana na Roho Mtakatifu, nabii wako, mchungaji wako, mume wako na watu wengine wenye mamlaka.

1. 	Mheshimu Baba na italeta uzima katika mahusiano yako na Baba yako wa mbinguni.

Kwa sababu hiyo, BWANA, Mungu wa Israeli, asema, Ni kweli, nalisema ya kuwa nyumba yako, na nyumba ya baba yako itakwenda mbele zangu milele; lakini sasa BWANA asema, Jambo hili na liwe mbali nami; kwa maana wao WANAONIHESHIMU NITAWAHESHIMU, na wao wanaonidharau watahesabiwa kuwa si kitu.

1 Samweli 2:30

Heshima ni jambo la muhimu kwa kila Mkristo kujua. Heshima ni muhimu sana katika mahusiano wako na Mungu. Mungu ndiye muumba wa mbingu na nchi na anatarajia kuheshimiwa. Ukimheshimu, atakuheshimu. Mungu hachukulii kukosa heshima kama kitu kirahisi. Kumdharau Mungu ni jambo la hatari.

Watu wengine huwaheshimu ndugu zao kuliko wanavyomheshimu Mungu! Watu wengine huwaheshimu watoto wao kuliko wanavyomheshimu Mungu! Watu wengine huwaheshimu wake zao kuliko wanavyomheshimu Mungu! Mungu anaangalia heshima unayowapa wengine akilinganisha na heshima unayompa. Anataka kuwa mtu anayeheshimika na anayethaminiwa zaidi katika maisha yako! Ikiwa unamheshimu na kumthamini mtu yeyote kuliko unavyomheshimu na kumthamini Yeye, atakujibu na hutapenda majibu. Unaweza kumuuliza Eli nini kilimpata alipowaheshimu watoto wake na familia yake kuliko kumheshimu Mungu.

Leo, Wakristo wanaheshimu familia kuliko wanavyomheshimu Mungu. Wanafanya mambo ili kuwapendeza wake na watoto zaidi ya kumpendeza Mungu. Kwa sababu hii, huduma ya umisheni na mashamba ya mavuno yanakosa vibarua fulani wenye ubora. Wafanyakazi wote wenye elimu bora na wenye akili, wanafanyia kazi katika Umoja wa Mataifa, wanafanyia kazi mabenki, wanafanyia kazi makampuni na wanafanyia kazi serikali za ulimwengu huu. Kazi ya Mungu inateseka na ina watu wengi wenye elimu duni na wenye IQ ya chini, wanaojaribu kufanya wawezavyo kwa ajili ya Yesu. Hii ni kwa sababu wanadamu huheshimu Umoja wa Mataifa, benki, biashara na serikali za ulimwengu wetu zaidi ya kumheshimu Mungu. Watu wako tayari kusafiri na kujitolea na kuondoka nchini mwao kwa ajili ya Umoja wa Mataifa, Shirika la Afya Duniani, biashara na benki za dunia. Naijua nchi ya Afrika Magharibi ambayo ina angalau elfu tano ya vijana wake katika jeshi la Uingereza. Vijana hawa na familia zao wanafurahi kutumwa katika maeneo hatari ya vita kama vile Afghanistan, Kosovo, Somalia, Yemen, n.k. Kwa miaka mingi, nimeona jinsi raia wa nchi hiyo hiyo ya Afrika Magharibi wanavyoona kuwa haiwezekani kwenda kwenye misheni ya Kikristo kupanda makanisa katika nchi zinazojulikana kuwa salama zaidi.

Eli aligundua kwa njia ngumu kwamba kuiheshimu familia yake zaidi ya Mungu ni jambo ambalo Mungu hataruhusu. Alipata moja ya laana kali zaidi ya wakati wote kwa kuwaheshimu wanawe juu ya Mungu. Hii ndiyo sababu ninaandika kitabu hiki muhimu sana kuhusu heshima.

Utakuwa mtu anayemheshimu Mungu au mtu asiyemheshimu Mungu. Je utakuwa upande gani?

2. 	Mheshimu Yesu na italeta uzima katika mahusiano yako naye.

Awapokeaye ninyi, anipokea mimi; naye anipokeaye mimi, ampokea yeye aliyenituma.

Mathayo 10:40

Kumheshimu Yesu ni muhimu sana. Yesu anajali sana jinsi unavyomtendea. Ukimheshimu Yesu, utabarikiwa sana. Je, unamheshimu Yesu Kristo kwa namna gani? Biblia inatufundisha jinsi tunavyoweza kumheshimu Yesu Kristo. 

a. 	Ukimheshimu mtu aliyetumwa na Yesu, unamheshimu Yesu. Ukimdharau mtu aliyetumwa na Yesu, unamdharau Yesu aliyemtuma.

Awasikilizaye ninyi anisikiliza mimi, naye awakataaye ninyi anikataa mimi; naye anikataaye mimi amkataa yeye aliyenituma.

Luka 10:16

b.	Ikiwa unawaheshimu Wakristo, unamheshimu Yesu. Chochote unachofanya kwa ndugu aliye mdogo unamfanyia Yesu mwenyewe. 

Na Mfalme atajibu, akiwaambia, Amin, nawaambia, KADIRI MLIVYOMTENDEA MMOJAWAPO WA HAO NDUGU ZANGU WALIO WADOGO, MLINITENDEA MIMI. 

Mathayo 25:40

Sauli alishtuka kupata ukweli huu wa kushangaza kwenye barabara ya kwenda Damasko. Heshima yoyote unayotoa kwa ndugu aliye mdogo, unampa Yesu. Kila dharau, mateso au fedheha unayotoa kwa mdogo kabisa wa ndugu zake, unampa Yesu. Sauli alipokuwa akilitesa kanisa, Yesu alilichukulia jambo hilo kibinafsi na kumjibu Sauli. Akasema, “Mimi ni Yesu ambaye unamtesa.” Kuwa mwangalifu jinsi unavyowatendea ndugu. Mheshimu Yesu kwa kuwaheshimu ndugu!

c. Ikiwa unawaheshimu Wayahudi, unamheshimu Yesu. Chochote unachofanya kwa ndugu aliye mdogo unamfanyia Yesu mwenyewe. Israeli, Wayahudi, ni ndugu zake Yesu. Kumbuka kwamba Yesu ndiye Myahudi maarufu zaidi aliyepata kuishi. Ni muhimu kuheshimu taifa la Israeli. Tunapowaheshimu Wayahudi, tunawaheshimu ndugu za Yesu.

Hata alipokuwa akisafiri, ikawa anakaribia Dameski; ghafula ikamwangaza kote kote nuru kutoka mbinguni. Akaanguka chini, akasikia sauti ikimwambia, Sauli, Sauli, mbona waniudhi? Akasema, U nani wewe, Bwana? Naye akasema, Mimi ndimi Yesu unayeniudhi wewe.

Matendo 9:3-5

3. Mheshimu Roho Mtakatifu na italeta uzima katika mahusiano wako naye.

Mwaonaje? Haikumpasa adhabu iliyo kubwa zaidi mtu yule aliyemkanyaga Mwana wa Mungu, na kuihesabu damu ya agano aliyotakaswa kwayo kuwa ni kitu ovyo, na kumfanyia jeuri Roho wa neema?

Waebrania 10:29

Angalia neno “licha ya”! Lazima uwe mwangalifu usije ukamvunjia heshima Roho Mtakatifu kwa namna yoyote ile. Kuchezea upako na watu waliotiwa mafuta kunaweza kuwa hatari. Unapomvunjia heshima Roho Mtakatifu, unastahili adhabu kali. Jifunze kumpa Roho Mtakatifu heshima.

Wale wasiomheshimu Roho huishia kujuta. Roho Mtakatifu anahitaji heshima kubwa. Kamwe usifanye makosa ya kumdharau Roho wa neema.

Jifunze kuheshimu upako! Jifunze kumheshimu Roho Mtakatifu! Wale wanaomheshimu Roho Mtakatifu hujenga uhusiano wa kina na Roho Mtakatifu. Mfalme Daudi alimheshimu Roho Mtakatifu mara nyingi na kwa njia nyingi. Ndiyo maana alitiwa mafuta sana na ndiyo maana ufalme wake ulikuwa tofauti sana na wengine. Hakika, Heshima huleta uhai katikamahusiano!

Daudi aliupa uhai uhusiano wake na Roho Mtakatifu alipoheshimu uwepo wa Roho Mtakatifu juu ya Sauli, adui yake. Sauli alikuwa akiwinda uhai wa Daudi! Sauli alikuwa anajaribu kumuua. Lakini kwa sababu ya upako wa Roho Mtakatifu juu ya Sauli, hakulipiza kisasi. Daudi hakushambulia chochote kilichokuwa kimetiwa mafuta. Alikuwa na heshima kubwa kwa upako. Si ajabu mahusiano wa Mfalme Daudi na Roho Mtakatifu ulisitawi.

Mara Saba Daudi Alikataa Kumshambulia Mtu Aliyetiwa Upako

Akisema, Msiwaguse masihi wangu, Wala msiwadhuru nabii zangu.

Zaburi 105:15

Akawaambia watu wake, Hasha! Nisimtendee bwana wangu, masihi wa BWANA, neno hili, kuunyosha mkono wangu juu yake, kwa maana yeye ni masihi wa BWANA.

1 Samweli 24:6

Tazama, leo hivi macho yako yameona jinsi BWANA alivyokutia mikononi mwangu pangoni, na watu wengine wakaniambia nikuue; lakini nikakuacha; nikasema, Sitaki kuunyosha mkono wangu juu ya bwana wangu; kwa maana yeye ni masihi wa BWANA.

1 Samweli 24:10

Lakini Daudi akamwambia Abishai, Usimwangamize; kwani ni nani awezaye kuunyosha mkono wake juu ya masihi  wa BWANA, naye akawa hana hatia?

1 Samweli 26:9

Hasha! Nisiunyoshe mkono wangu juu ya masihi  wa BWANA; lakini sasa tafadhali twaa hili fumo lililo kichwani pake, na hili gudulia la maji, nasi twende zetu.

1 Samweli 26:11

Jambo hili ulilolitenda si jema. Aishivyo BWANA, mmestahili kufa, kwa sababu hamkumlinda bwana wenu, masihi wa BWANA. Haya basi! Tazameni, liko wapi fumo la mfalme, na gudulia la maji lililokuwa kichwani pake?

1 Samweli 26:16

Naye BWANA atamlipa kila mtu haki yake, na uaminifu wake; maana BWANA amekutia mikononi mwangu leo, nami nalikataa kuunyosha mkono wangu juu ya masihi wa BWANA.

1 Samweli 26:23

Mfalme Daudi alipokufa, alikumbukwa kuwa mtunga-zaburi mtamu na mpakwa mafuta wa Israeli. Badala ya kukumbukwa kwa ajili ya dhambi zake, anakumbukwa kwa upako. Badala ya kukumbukwa kuwa kiongozi wa kisiasa na kiserikali, anakumbukwa kuwa mtunga-zaburi aliyetiwa mafuta. Ukimheshimu Roho Mtakatifu, Roho Mtakatifu atakuheshimu.

Basi haya ndiyo maneno ya mwisho ya Daudi. Daudi, mwana wa Yese, anena, Anena huyo mtu aliyeinuliwa juu, Yeye, masihi wake Mungu wa Yakobo, MTUNGAJI WA NYIMBO za Israeli mwenye kupendeza;

2 Samweli 23:1

4. 	Mheshimu nabii wako na italeta uhai katika uhusiano wako na nabii wako.

Yesu akawaambia, Nabii hakosi heshima, isipokuwa katika nchi yake mwenyewe, na kwa jamaa zake, na nyumbani mwake. 5Wala hakuweza kufanya mwujiza wo wote huko, isipokuwa aliweka mikono yake juu ya wagonjwa wachache, akawaponya.

Marko 6:4-5

Manabii wanapoheshimiwa, upako juu yao huwa hai. Yesu, nabii mwenye nguvu, haku weza kufanya miujiza kwa sababu tu hakuheshimiwa na watu wa Nazareti. Kuna watu wengi ambao wametumwa katika maisha yako kama manabii. Manabii wanaoheshimiwa hufanya miujiza! Manabii wakubwa hufanya kazi ndogo wakati hawaheshimiwi.

Lazima uwe mwangalifu jinsi unavyoshughulikia manabii. Kuzishughulikia vibaya kunaweza kusababisha utasa na ukiwa katika maisha yako. Yesu hakuweza kuhudumia nguvu zake za miujiza kwa watu waliohitaji kwa sababu hawakumheshimu.

Watu wengi niliowatabiria, hawakujua kwamba nilikuwa nikiwatolea unabii. Waligundua miaka mingi baadaye kwamba nilikuwa nikitoa unabii kwao. Wengi wa watu hawa walihusiana nami kama rafiki, kaka mkuu, Mkristo anayejali, au bora zaidi, mchungaji mwenye bidii kupita kiasi. Kwa sababu hawakuniheshimu kama nabii, niliendelea kuwatolea unabii na wakaendelea kukosa ujumbe.

Hakika, nimewatabiria watu wengi ambao hawakuniheshimu. Hawakunipokea kama nabii na hawakuniheshimu, kwa hiyo Mungu hakuwafungua macho ili wapate kuona na kuamini. Watu waliokusudiwa kuwa matajiri wakawa maskini kwa sababu hawakupokea nguvu za Mungu na ujumbe kutoka kwa nabii. Nimeona jinsi watu waliokusudiwa kufanya kazi pamoja nami wakipoteza nafasi zao kwa sababu hawakuamini nilipokuwa nikizungumza nao kama nabii. Kushindwa kwao kuniheshimu kama nabii kuliharibu uhusiano wao nami. Mheshimu nabii wako na itaupa uhai uhusiano wako na nabii wako!

5. 	Waheshimu “baba” na itatoa uhai kwa uhusiano wako na baba.

WAHESHIMU BABA yako na mama yako; amri hii ndiyo amri ya kwanza yenye ahadi, Upate heri, UKAE SIKU NYINGI katika dunia.

Waefeso 6:2-3

Mtu anayekufundisha na kukulisha anaweza kuwa baba kwako. Watu wengi husimama mahali pa baba wanapokuhudumia. Kuwaheshimu ni muhimu kwa sababu ni baba kwako kweli. Kumpa baba heshima kunaleta ahadi ya maisha mema na marefu.

